**Apstiprināts**

**Metu konkursa žūrijas komisijas**

**2015.gada 02.marta sēdē**

**Protokols Nr. 01/MK**

**METU KONKURSA**

**SND 2015/01/MK**

**"Latvijas Riteņbraucēju Vienības braucienam veltīts vides objekts un tam piegulošās teritorijas labiekārtojums Leona Paegles ielā 21, Siguldā"**

**NOLIKUMS**

Siguldas novads 2015

# vispārīgā informācija

# dentifikācijas numurs:

## SND 2015/01/MK

* 1. PASŪTĪTĀJS:
		1. Siguldas novada Dome

 Pils iela 16, Sigulda, LV-2150

 Reģistrācijas Nr. 90000048152

 Banka: AS SEB BANKA, Siguldas filiāle

 Kods: UNLALV2X

 Konts: LV15UNLA0027800130404

 e-pasts: dome@sigulda.lv

 tālr. +371 67970844

 fakss: +371 67971371

 Darba laiks:

 Pirmdiena 08:00 – 13:00 14:00 – 18:00

 Otrdiena 08:00 – 13:00 14:00 – 17:00

 Trešdiena 08:00 – 13:00 14:00 – 17:00

 Ceturtdiena 08:00 – 13:00 14:00 – 18:00

 Piektdiena 08:00 – 14:00

* + 1. Pasūtītāja kontaktpersonas:

1.2.2.1. Par iepirkuma procedūru:

Siguldas novada Domes Juridiskās pārvaldes Galvenā speciāliste iepirkuma jautājumos Inguna Abzalone, tālr. Nr. 67385945, faksa Nr. 67971371, e-pasta adrese: iepirkumi@sigulda.lv ;

* + - 1. Par darba uzdevumu:

Siguldas novada Domes Īpašumu, būvniecības un investīciju pārvaldes Būvvaldes Galvenā arhitekte Maija Geidāne, tālr. Nr. 67800958, e-pasta adrese: maija.geidane@sigulda.lv ;

Siguldas novada Domes Īpašumu, būvniecības un investīciju pārvaldes Īpašumu nodaļas daiļdārzniece Dita Laure, Tālr. Nr. 67800952, e-pasta adrese: dita.laure@sigulda.lv .

* 1. CPV kods:

 92312000-1 (mākslinieciskie pakalpojumi).

* 1. Iepirkuma procedūra:

 Metu konkurss.

* 1. Dalībnieks:

Metu konkursā var piedalīties Latvijas Republikā vai ārvalstīs reģistrēta juridiska persona, vai vairāku juridisko personu izveidota apvienība, kā arī fiziska persona, kas spēj nodrošināt iepirkumā izvirzītās prasības.

* 1. Izpildes termiņš:

 Tehniskais projekts "Latvijas Riteņbraucēju Vienības velobraucienam veltīts vides objekts un tam piegulošās teritorijas labiekārtojums Leona Paegles ielā 21, Siguldā" jāizstrādā līdz 2015.gada 1. augustam. Objekta uzstādīšana un būvdarbi paredzēti 2016. gadā.

* 1. Plānotais finansējums:

 Pasūtītāja plānotais finansējums meta realizācijai, ieskaitot visus nodokļus meta realizācijai ir līdz 32 000,00 EUR (trīsdesmit divi tūkstoši euro 00 centi) ieskaitot PVN*.* Ja Pretendenta finanšu piedāvājums meta realizācijai sarunu procedūrā pārsniegs Pasūtītāja plānoto finansējumu, tas tiks atzīts par neatbilstošu sarunu procedūras nosacījumiem.

* 1. Informācijas apmaiņa:
		1. Informācijas apmaiņa starp žūrijas komisiju un Dalībniekiem notiek rakstveidā – pa e-pastu (prioritāri) vai faksu, vai pastu (pēc pieprasījuma);
		2. Ja Dalībnieks laikus rakstiski pieprasa papildu informāciju par metu konkursa nolikumu, žūrijas komisija to sniedz 3 (trīs) darba dienu laikā pēc pieprasījuma saņemšanas, bet ne vēlāk kā 6 (sešas) dienas pirms piedāvājumu iesniegšanas termiņa beigām;
		3. Informācijas apmaiņa un uzglabāšana tiks veikta tā, lai visi dati, kurus metu konkursa gaitā Dalībnieki nodod Pasūtītājam, būtu aizsargāti, un žūrijas komisija iepazīstas ar metu saturu tikai pēc tam, kad beidzies piedāvājumu iesniegšanas termiņš.
	2. Iespējas iepazīties ar metu konkursa nolikumu vai saņemt to:
		1. Metu konkursa "Latvijas Riteņbraucēju Vienības velobraucienam veltīts vides objekts un tam piegulošās teritorijas labiekārtojums Leona Paegles ielā 21, Siguldā"(identifikācijas Nr. SND 2015/01/MK) nolikums, tā grozījumi, kā arī žūrijas komisijas sniegtās atbildes uz Dalībnieku uzdotajiem jautājumiem elektroniskā formā pieejamas Pasūtītāja mājaslapā interneta vietnē [www.sigulda.lv](http://www.sigulda.lv/) ;
		2. Tiek uzskatīts, ka visi ieinteresētie Dalībnieki papildus informāciju ir saņēmuši brīdī, kad tā publicēta Pasūtītāja mājaslapā interneta vietnē [www.sigulda.lv](http://www.sigulda.lv/) ;
		3. Ar Nolikumu līdz metu konkursa piedāvājumu iesniegšanas termiņa beigām var iepazīties vai saņemt to pie Nolikuma 1.2.2.1. apakšpunktā norādītās kontaktpersonas Siguldas novada Domē, Pils ielā 16, Siguldā, 8.kabinetā, iepriekš piesakoties pa tālruni 67385945.
	3. Piedāvājumu iesniegšanas vieta, datums, laiks un kārtība:
		1. Dalībniekiem piedāvājumi jāiesniedz Siguldas novada Domes Administratīvajā pārvaldē, Pils ielā 16, Siguldā, līdz **2015.gada 07.aprīlim** **plkst.12:00**, parakstoties piedāvājumu iesniegšanas veidlapā un norādot Dalībnieka kontaktpersonas saziņas līdzekļus;
		2. Dalībnieks atbilstoši Nolikuma 4.sadaļā noteiktajām prasībām noformētu piedāvājumu iesniedz Nolikuma 1.10.1.apakšpunktā noteiktajā kārtībā;
		3. Siguldas novada Domes Administratīvajā pārvaldē atbildīgais sekretārs reģistrē kontaktpersonas, kas piedāvājumus iesniedz, un saņemtos piedāvājumus to iesniegšanas secībā un nodrošina piedāvājumu glabāšanu;
		4. Pasūtītājs piedāvājumu atdod vai nosūta neatvērtā veidā tā iesniedzējam, ja:
			1. Piedāvājums būtiski neatbilst Nolikuma 4.1.1.apakšpunktā minētajām prasībām, t.i., piedāvājuma iepakojums ir bojāts tādā apmērā, kas neļauj nodrošināt piedāvājuma satura anonimitāti vai iepakojuma noformējums un iesniegšanas veids neļauj to identificēt kā metu konkursam iesniegtu piedāvājumu;
			2. Piedāvājums tiek iesniegts pēc Nolikuma 1.10.1.apakšpunktā norādītā piedāvājumu iesniegšanas termiņa beigām vai piedāvājums nav iesniegts Nolikuma 1.10.1.apakšpunktā noteiktajā kārtībā (piemēram, piedāvājums nav iesniegts personīgi).
		5. Dalībnieks var atsaukt vai mainīt savu piedāvājumu līdz piedāvājumu iesniegšanas termiņa beigām.
		6. Dalībnieks var iesniegt tikai vienu piedāvājumu.

# metu konkursa apraksts un mērķi

2.1. Metu konkursa mērķis ir pievilcīgas publiskas ārtelpas - vides objekta un tam piegulošās teritorijas labiekārtošana, lai Siguldas pilsētvidē atzīmētu Vienības velobrauciena 25. gadskārtu. Izveidotajam vides objektam (kompozīcijai) un teritorijas labiekārtojumam jābūt dinamiskam, laikmetīgam, iedvesmojošam, izzinošam un vēstījumu nesošam par Vienības velobraucienu un unikālajai norises vietai (reljefa īpatnībām).

* 1. Metu konkursa ietvaros tiks izvērtēti iesniegtie meti. Pretendents, kura mets iegūs pirmo vietu un atbildīs Nolikuma prasībām, iegūs tiesības realizēt meta ideju.
	2. Metu konkursa uzdevums ir iegūt metu norādītājā teritorijā (Nolikuma 1.pielikums) izvietojamam vides objektam (turpmāk tekstā Objekts) un teritorijas labiekārtojumam saskaņā ar Darba uzdevumu (Nolikuma 2.pielikums) un metu konkursa rezultātā izvirzīt labāko pretendentu Objekta izgatavošanai, uzstādīšanai un labiekārtojuma tehniskā projekta izstrādāšanai.
	3. Pēc metu konkursa paredzēts veikt sarunu procedūru, pamatojoties uz Publisko iepirkumu likuma 63.panta trešo daļu, kuras rezultātā tiks noslēgts iepirkuma līgums ar metu konkursa pirmās godalgotās vietas ieguvēju par Objektam piegulošās teritorijas labiekārtojuma tehniskā projekta izstrādi un Objekta izgatavošanu un uzstādīšanu.

# kvalifikācijas prasības, iesniedzamie dokumenti un prasības konkursa uzvarētājam

**3.1. Prasības attiecībā uz Pretendenta tehnisko un profesionālo kvalifikāciju**

* + 1. Pretendents veiksmīgi veicis vismaz vienu līdzīga rakstura un apjoma pakalpojumu. Par līdzīga rakstura un apjoma pakalpojumiem uzskatāmi agrāk sniegtie pakalpojumi par vienādām vai lielākām kopējām izmaksām (Pasūtītāja plānotajam finansējumam).
		2. Pretendents un tā piesaistītie apakšuzņēmēji (kas izpildīs darbus jomās, kurās fiziskajai personai patstāvīgai darbībai nepieciešams būvprakses vai arhitekta prakses sertifikāts) ir reģistrēts būvkomersantu reģistrā (vai līdzvērtīgā reģistrā ārvalstīs). Ja piedāvājumu iesniedz personu apvienība vai personālsabiedrība, būvkomersanta reģistrā ir reģistrēti tie personu apvienības vai personālsabiedrības dalībnieki, kas izpildīs darbus jomās, kurās fiziskajai personai patstāvīgai darbībai nepieciešams būvprakses vai arhitekta prakses sertifikāts. Citu valstu Pretendentam ir attiecīgās licences vai kāds cits dokuments, ja attiecīgās valsts, kurā reģistrēts Pretendents, normatīvie akti tādu pieprasa.
		3. Pretendents pakalpojumu izpildē nodrošina, ka speciālistiem ir šāda minimālā profesionālā darba pieredze un kvalifikācija:
			1. arhitekts:

a)arhitekta prakses sertifikāts;

b)vismaz 5 (piecu) gadu pieredze pēc rakstura un apjoma līdzīgu objektu projektēšanā.

* + - 1. būvinženieris:

būvprakses sertifikāts;

* + - 1. citi būvspeciālisti, ja tādi nepieciešami tehniskā projekta un darba zīmējumu izstrādāšanai saskaņā ar normatīvo aktu prasībām.

# prasības piedāvājumam

* 1. **Piedāvājuma noformējuma prasības:**
		1. Piedāvājuma iesniegšana:
			1. Piedāvājums jāievieto slēgtā aploksnē vai cita veida slēgtā necaurspīdīgā iepakojumā tā, lai tajā iekļautā informācija nebūtu redzama un pieejama līdz piedāvājumu atvēršanas brīdim;
			2. Uz aploksnes/iepakojuma jānorāda:
				1. **Pasūtītāja nosaukums un adrese**;
				2. **Atzīme**: “Piedāvājums metu konkursam "Latvijas Republikas Vienības velobraucienam veltīts vides objekts un tam piegulošās teritorijas labiekārtojums Leona Paegles ielā 21, Siguldā" (identifikācijas Nr. SND 2015/01/MK), “Atvērt tikai žūrijas komisijas klātbūtnē””;
				3. **Devīze** “\_\_\_\_\_\_\_\_\_\_\_\_\_\_” (*Dalībnieka izvēlēta devīze).* Ar devīzi saprot burtu un vārdu kopu (piemēram, *“”BB 333”*), kas nekādā veidā neidentificē metu konkursa Dalībnieku un ko lieto anonimitātes nodrošināšanai. Uz iesniegtā piedāvājuma nav pieļaujami marķējumi (t.sk. zīmogu un spiedogu nospiedumi, zīmoli u.tml.), kas jebkādā veidā varētu identificēt metu konkursa Dalībnieku).
			3. Dalībnieki sedz visas izmaksas, kas saistītas ar viņu piedāvājumu sagatavošanu un iesniegšanu Pasūtītājam.
		2. Piedāvājuma sagatavošana:
			1. Piedāvājuma dokumentiem ir jābūt latviešu valodā. Ja kāds dokuments piedāvājumā un/vai citi piedāvājumā iekļautie materiāli ir svešvalodā, tam jāpievieno Dalībnieka vadītāja vai pilnvarotas personas (pievienojama pilnvaras kopija) apstiprināts tulkojums latviešu valodā. Par dokumentu tulkojuma atbilstību oriģinālam atbild Dalībnieks;
			2. Piedāvājums jāiesniedz ar sanumurētām lapām, caurauklots, ar uzlīmi, kas nostiprina auklu. Uz uzlīmes jābūt rakstītam lapu skaitam, Dalībnieka zīmoga nospiedumam un/vai tās personas parakstam, kura paraksta piedāvājumu. Ja uz piedāvājuma lapām izdarīti labojumi, tie jāparaksta;
			3. Visa Nolikumā noteiktā informācija Dalībniekiem jāiesniedz rakstiski un atbilstoši Nolikuma pielikumos pievienotajām veidlapām. Ja Dalībnieka piedāvājumā nav veidlapās norādītās informācijas, žūrijas komisija var lemt par piedāvājuma noraidīšanu, izvērtējot iesniegtās informācijas trūkuma būtiskumu un to ietekmi uz iespēju izvērtēt Dalībnieka piedāvājuma atbilstību Nolikuma prasībām;
			4. Visām piedāvājumā iekļautajām dokumentu kopijām jābūt Dalībnieka vadītāja vai pilnvarotās personas (pievienojama pilnvara) apstiprinātām normatīvajos aktos noteiktajā kārtībā;
			5. Piedāvājumā iekļautajiem dokumentiem jābūt skaidri salasāmiem, bez labojumiem. Ja ir izdarīti labojumi, tiem jābūt apstiprinātiem ar Dalībnieka vadītāja vai pilnvarotās personas parakstu;
			6. **Piedāvājums sastāv no 3 (trīs) atsevišķām daļām:**
				1. **„Mets”**;
				2. **„Devīzes atšifrējums”**;
				3. **„Kvalifikācijas dokumenti”**.
			7. Katras piedāvājuma daļas dokumentus ievieto atsevišķi slēgtā iepakojumā, uz tā norādot:

4.1.2.7.1. **atzīmi** „Metu konkurss **"Latvijas Riteņbraucēju Vienības velobraucienam veltīts vides objekts un tam piegulošās teritorijas labiekārtojums Leona Paegles ielā 21, Siguldā"**” (identifikācijas Nr. SND 2015/01/MK);

4.1.2.7.2. attiecīgu uzrakstu atbilstoši iepakojuma saturam: **„Mets”, „Devīzes atšifrējums”, „Kvalifikācijas dokumenti”**.

* + - 1. Visas piedāvājuma daļas ievieto Nolikuma 4.1.1.1.punktā minētajā ārējā iepakojumā, nodrošinot Dalībnieka anonimitāti. Dalībnieks nodrošina, ka ne uz viena iepakojuma neatrodas marķējumi, kas jebkādā veidā varētu identificēt metu konkursa Dalībnieku;
			2. Ja uz iesniegtajiem iepakojumiem ir konstatējami Nolikuma 4.1.2.8.punktā minētie marķējumi, tie neatvērti tiks atdoti iesniedzējam, izslēdzot piedāvājumu no vērtēšanas procesa.
	1. **Prasības iesniedzamajiem dokumentiem:**
		1. **Mets, tā sastāvdaļas un noformējums:**
			1. Paskaidrojuma raksts, kurā ietverti lakoniski paskaidrojumi par Objekta ideju un iespējamiem risinājumiem, t.sk. vides pieejamības risinājumu apraksts, vides objekta idejas un pielietojamo materiālu apraksts (specifikācija):
				1. projekta krāsaina vizualizācijas (dienas gaišajā laikā un apgaismojuma priekšlikums) un tehniskie zīmējumi (A4 vai A3 formātā);
				2. projekta realizēšanas tehniskā risinājuma apraksts, materiālu un veicamo darbu apraksts brīvā formā;
				3. projekta idejas paskaidrojuma raksts brīvā formā (ne vairāk kā A4 lpp.);
				4. projekta realizēšanas paredzamā tāme - tā realizēšanas kopējās izmaksas un to pamatojums;
				5. maketi un tehniskie zīmējumi, ja tādi nepieciešami precīzākam idejas skaidrojumam;
				6. laukuma labiekārtojuma priekšlikums mērogā 1:200.
			2. Pilsētbūvniecisks makets, mērogs 1: 200;
			3. Priekšlikuma materiāli jānoformē uz horizontāla formāta A1 planšetēm, kurās pasniegta projekta vispārējā koncepcija un ideja, un A3 formāta sējumā (2 eksemplāri). Visi materiāli jāiekopē CD un jāapzīmē ar vienotu devīzi (piemēram: kas sastāv no diviem latīņu burtiem un trīs arābu cipariem, piem. CD 345). Konkursa projekta priekšlikumam jābūt izpildītam latviešu valodā. Makets jāiesniedz 1 eksemplārā;
			4. Dalībnieks nodrošina, ka metā un tam pievienotajos materiālos (arī tajos, kuros informācija fiksēta elektroniskā veidā) nebūtu iekļautas norādes uz autoru un tiktu ievērota Dalībnieka anonimitāte;
			5. Metu, maketu un tam pievienotos materiālus ievieto slēgtā iesaiņojumā saskaņā ar Nolikuma 4.1.2.8.apakšpunktu.
		2. **Kvalifikācijas dokumenti un to noformējums:**
			1. Apliecinājumu par Nolikuma 3.sadaļā minēto dokumentu esamību;
			2. Apliecinājumu par Dalībnieka atbilstību Nolikuma 3.sadaļā noteiktajām prasībām attiecībā uz Dalībnieka tehnisko un profesionālo kvalifikāciju;
			3. Kvalifikācijas dokumentus ievieto slēgtā iesaiņojumā saskaņā ar Nolikuma 4.1.2.8.apakšpunktu.
		3. **Devīzes atšifrējums un tās noformējums:**
			1. Devīzes atšifrējumu Dalībnieks sagatavo pēc formas, kas pievienota Nolikuma 3.pielikumā;
			2. Devīzes atšifrējumu veido tā, lai žūrijas komisija varētu identificēt iesniegtā meta autoru;
			3. Devīzes atšifrējumu ievieto slēgtā iesaiņojumā saskaņā ar Nolikuma 4.1.2.8.apakšpunktu.

# metu vērtēšana

* 1. Pēc piedāvājumu iesniegšanas termiņa beigām atbildīgais žūrijas komisijas sekretārs organizē žūrijas komisijas darbu.
	2. Žūrijas komisija vērtē iesniegtos piedāvājumus (slēgtā sēdē) un metus atbilstoši metu konkursa nolikumā noteiktajām prasībām un vērtēšanas kritērijiem un ievēro anonimitāti līdz lēmuma pieņemšanai.
	3. Ja žūrijas komisija konstatē uz meta vai tam pievienotajiem materiāliem marķējumus, kas jebkādā veidā varētu identificēt Dalībnieku, tā izslēdz piedāvājumu un metu no turpmākās vērtēšanas, norādot to žūrijas komisijas ziņojumā.
	4. Pēc piedāvājumu iesniegšanas termiņa beigām žūrijas komisija atver iesniegtos Dalībnieku piedāvājumus, atverot iepakojumu, kas marķēts ar norādi **„Mets”**. Iepakojumi, kas marķēti ar norādi **„Devīzes atšifrējums”** un norādi **„Kvalifikācijas dokumenti”**, paliek neatvērti līdz devīžu atvēršanas sanāksmei.
	5. Obligāti ievērojamie nosacījumi. Ja tiek konstatēts, ka priekšlikums neatbilst kādam no šiem kritērijiem, darbs nevar pretendēt un 1.vietu:
		1. Priekšlikuma atbilstība Siguldas novada Teritorijas izmantošanas un apbūves noteikumu (skat. [www.sigulda.lv](http://www.sigulda.lv/)) prasībām;
		2. Acīmredzami tā realizācijas izmaksas pārsniedz Pasūtītāja noteiktās būvniecības izmaksas (t.sk. projektēšanas) - 32 000,00 EUR (t.sk. PVN);
	6. Piedāvājumu vērtēšanu žūrijas komisija veic 2 (divos) posmos. Ja Dalībnieka iesniegtais piedāvājums nekvalificējas kādā no zemāk norādīto posmu prasībām, tas tiek izslēgts no turpmākās dalības metu konkursā (t.i. nākamajā piedāvājumu vērtēšanas posmā tas netiks vērtēts). Piedāvājumu izvērtēšanas posmi:
		1. **1.posms – Piedāvājumu noformējuma pārbaude:**

Žūrijas komisija pārbauda, vai piedāvājumi – sagatavoti un noformēti atbilstoši Nolikuma 4.sadaļā norādītajām prasībām;

* + 1. **2.posms – Metu vērtēšana:**

Žūrijas komisijas locekļi individuāli vērtē Metus, piešķirot punktus atsevišķi katram Meta vērtēšanas kritērijam, pēc šādiem kritērijiem:

|  |  |  |
| --- | --- | --- |
| N.P.K. | Kritēriji: | Maksimāla vērtība |
|  | Projekta priekšlikuma atbilstība konkursa mērķim (prasībām) (tam jābūt uztveramam, vēstījumu nesošam, izzinošam). | 0 - 30 |
|  | Priekšlikuma arhitektoniskā izteiksmība: *Idejas oriģinalitāte un darba inovatīvais raksturs**Projekta realizācijā izmantojamie risinājumi, materiāli, tehnoloģijas* | 0 - 20 |
|  | Objekta iederība pilsētvidē un ainavā. | 0 – 15 |
|  | Objektam jābūt fotogēniskam, interaktīvam, atraktīvam. Objekts vizuālā tēla atbilstība izmantošanai prezentācijas reklāmas priekšmetu izgatavošanai.  | 0 - 10 |
|  | Risinājuma funkcionalitāte (t.sk. kopšana un ekspluatācija, iespēja papildināt informāciju, ekspluatācijas drošums).Objektam izmantojamam reklāmas suvenīru izmanto Objekts vizuālajam tēlam jābūt izmantojamam prezentācijas reklāmas priekšmetu izgatavošanai | 0 - 10 |
|  | Vienoti, funkcionāli labiekārtojuma elementi, apgaismojuma risinājums. | 0 - 10 |
|  | Pārliecinoša norāde uz Siguldas un riteņbraukšanas kustības atpazīstamību, unikālo norises vietu. | 0-5 |
|  | **Kopā:** | **100** |

* + 1. Katrs žūrijas komisijas loceklis izvērtē metus, par katru vērtēšanas kritēriju piešķirot punktus no „0” līdz kritērijam noteiktajai maksimālajai skaitliskajai vērtībai;
		2. Pēc individuālo vērtējumu veikšanas tiek aprēķināts vidējais aritmētiskais žūrijas komisijas locekļu kopvērtējums par katru metu (*līdz divām zīmēm aiz komata)*;
		3. Pēc metu izvērtēšanas žūrijas komisija apkopo metu konkursa rezultātus (*žūrijas komisijas locekļu individuālos vērtējumus)*, pieņem lēmumu par labākajiem metiem, izvirza tos godalgošanai, lemj par godalgoto vietu sadalījumu.
		4. Žūrijas komisijai ir tiesības pieņemt lēmumu par otrās un/vai trešās vietas piešķiršanu;
		5. Ja žūrijas komisija nevienu metu neatzīst par īstenojamu, tā pirmo vietu nepiešķir;
		6. Pēc metu izvērtēšanas, žūrijas komisija sagatavo atzinumu saskaņā ar Publisko iepirkumu likuma 78.panta piekto daļu, kas satur:
			1. informāciju par vērtējamiem metiem;
			2. žūrijas komisijas vērtējumu par katru metu;
			3. lēmumu par godalgu sadalījumu;
			4. Pasūtītājam adresētu ieteikumu par metu turpmāko izmantošanu.
		7. Žūrijas komisijas lēmums ir saistošs Pasūtītājam, izvēloties uzvarētāju (-s).

# devīžu atšifrējumu atvēršanas sanāksme, kvalifikācijas pārbaude un rezultātu paziņošana

* 1. Pēc lēmuma par godalgoto vietu sadalījumu žūrijas komisija nosaka devīžu atšifrējumu atvēršanas sanāksmes vietu, datumu un laiku.
	2. Žūrijas komisijas sekretārs visām kontaktpersonām, kas tika reģistrētas saskaņā ar Nolikuma 1.10.1.apakšpunktu, nosūta informāciju par devīžu atšifrējumu atvēršanas sanāksmes vietu, datumu un laiku. Šo informāciju nosūta ne vēlāk kā 5 (piecas) darba dienas pirms sanāksmes norises.
	3. Devīžu atšifrējumu sanāksme ir atklāta.
	4. Žūrijas komisijas sekretārs nosauc uzvarētāju un godalgoto vietu ieguvējudevīzes. Pēc tam viņš atver devīžu atšifrējumus un nosauc godalgoto vietu ieguvējus.
	5. Pēc devīžu atšifrējumu nosaukšanas, slēgtā sēdē, tiek pārbaudīts, vai Dalībnieku kvalifikācija ir atbilstoša metu konkursa Nolikuma prasībām. Kvalifikācijas pārbaudes laikā žūrijas komisija pārbauda Nolikuma 4.2.2.apakšpunktā noteiktos dokumentus, lai pārliecinātos, vai Dalībnieks atbilst Nolikuma 3.sadaļā noteiktajām prasībām.
	6. Dalībnieks, kura mets ir saņēmis visaugstāko novērtējumu, bet neatbilst kvalifikācijas prasībām tiek izslēgts no tālākās dalības metu konkursā. Žūrijas komisija šādā gadījumā par metu konkursa uzvarētāju var atzīt citu Dalībnieku, kura mets ieguvis nākamo augstāko žūrijas komisijas novērtējumu un atbilst metu konkursa Nolikuma prasībām.
	7. Pēc devīžu atšifrējuma sanāksmes komisijas sekretārs sagatavo metu konkursa ziņojumu, kurā norāda:
		1. projekta aprakstu un mērķi;
		2. Pasūtītāja nosaukumu, adresi un citus rekvizītus;
		3. ziņas par Dalībniekiem, kas piedalījās metu konkursā;
		4. ziņas par uzvarētājiem, kā arī lēmumu par godalgu sadalījumu.
	8. Pasūtītājs izsniedz metu konkursa ziņojumu 2 (divu) darba dienu laikā pēc rakstveida pieprasījuma.
	9. Pasūtītājs 3 (trīs) darba dienu laikā pēc devīžu atšifrējumu atvēršanas sanāksmes vienlaikus informē visus metu konkursa Dalībniekus par pieņemto lēmumu attiecībā uz metu konkursa rezultātiem un norāda termiņu, kādā Dalībnieki, ievērojot Publisko iepirkumu likuma 83.panta otrās daļas 1. vai 2.punktā noteikto termiņu, var iesniegt Iepirkumu uzraudzības birojā iesniegumu par iespējamiem iepirkuma procedūras pārkāpumiem.
	10. Pasūtītājs ne vēlāk kā 3 (trīs) darba dienu pēc Nolikuma 6.9.punktā minētās metu konkursa Dalībnieku informēšanas, iesniedz Iepirkumu uzraudzības birojam publicēšanai paziņojumu par metu konkursa rezultātiem.
	11. Iesniedzot metu, Dalībnieks apliecina un garantē, ka iesniegtais mets ir Dalībnieka piesaistīto autoru darbs un ka Dalībnieks ir ieguvis visas nepieciešamās tiesības un atļaujas no visiem meta autoriem. Dalībnieks apņemas atbildēt un atlīdzināt Siguldas novada Domei visus zaudējumus par jebkuriem autoru vai trešo personu prasījumiem saistībā ar Dalībnieka iesniegtā meta izmantošanu, ja tā izmantošana notiek saskaņā ar Nolikumu.
	12. Dalībnieku autortiesības attiecībā uz līdzdalību metu turpmākajā izstrādē un metu turpmāko izmantošanu publikācijām presē, līdzdalību izstādēs ievēro saskaņā ar Autortiesību likumu.
	13. Dalībnieki, iesniedzot piedāvājumu, akceptē dalību metu izstrādē, publicēšanu mājaslapā interneta vietnē [www.sigulda.lv](http://www.sigulda.lv/) un citur pēc metu konkursa un konkursa materiālu publicēšanu, bez papildus saskaņošanas.
	14. Dalībnieks, iesniedzot savu piedāvājumu metu konkursā, piekrīt, ka meti pāriet Pasūtītāja īpašumā un Pasūtītājs patur tiesības izmantot godalgotos metus pēc vajadzības, veikt grozījumus un papildinājumus, saskaņojot ar meta autoru.
	15. Godalgas nesaņēmušie Dalībnieki var saņemt metus pie žūrijas komisijas sekretāra ne ātrāk kā pēc 30 (trīsdesmit) dienām no metu konkursa rezultātu paziņošanas Iepirkumu uzraudzības biroja interneta vietnē [www.iub.gov.lv](http://www.iub.gov.lv/) , ja šajā termiņā atbilstoši Publisko iepirkumu likuma 83.panta pirmajā un otrajā daļā noteiktajā kārtībā nav iesniegts iesniegums par iespējamiem iepirkuma procedūras pārkāpumiem, bet ne vēlāk kā 60 (sešdesmit) dienu laikā pēc metu konkursa rezultātu paziņošanas Iepirkumu uzraudzības biroja interneta vietnē [www.iub.gov.lv](http://www.iub.gov.lv/) , ja šajā termiņā atbilstoši Publisko iepirkumu likuma 83.panta pirmajā un otrajā daļā noteiktajā kārtībā nav iesniegts iesniegums par iespējamiem iepirkuma procedūras pārkāpumiem.
	16. Pēc minētā termiņa Pasūtītājs neuzņemas atbildību par metu glabāšanu.

## Godalgu skaits, vērtība, maksājumi un to sadales princips

* 1. Metu konkursa godalgu sadalījums ir šāds:
		1. pirmā vieta – līguma slēgšanas tiesības par Vides objekta „Latvijas Riteņbraucēju Vienības velobrauciens” būvprojekta un teritorijas labiekārtojuma plāna izstrādi (saskaņā ar Darba uzdevumu), paredzamā līguma summa – **līdz 2300,00 EUR** (t.sk. PVN).
		2. otrā vieta – 200,00 EUR;
		3. trešā vieta – 100,00 EUR;
	2. Nolikuma 7.1.punktā minētajās godalgās ir iekļauti visi nodokļi, kurus apmaksā godalgu saņēmēji.

## Žūrijas komisija

Metu konkursam iesniegto Piedāvājumu vērtējumu veic ar 2015. gada 28.janvāra Siguldas novada Domes sēdē (domes sēdes protokols Nr.2., 25.§) apstiprināta žūrijas komisija, šādā sastāvā:

Komisijas priekšsēdētājs: P/A „Siguldas Attīstības aģentūra” direktore Laura Konstante;

Komisijas priekšsēdētāja vietnieks: Latvijas Riteņbraukšanas federācijas prezidents Igo Japiņš;

Komisijas locekļi: Siguldas novada Domes priekšsēdētājs Uģis Mitrevics;

 Siguldas novada Domes Galvenās dārzkopības speciāliste Dita Laure;

 Siguldas novada Būvvaldes galvenā arhitekte Maija Geidāne;

 Siguldas novada Būvvaldes Teritorijas plānotāja Zane Gatere;

 Ainavu arhitekte Anita Neilande;

 Latvijas Mākslas akadēmijas docents Juris Gagainis.

Komisijas atbildīgā sekretāre: Siguldas novada Domes Galvenā speciāliste iepirkumu jautājumos Inguna Abzalone.

## Žūrijas komisijas tiesības un pienākumi

* 1. **Komisijas tiesības:**
		1. izdarīt grozījumus Nolikumā;
		2. pieprasīt Dalībniekiem papildu informāciju, ja tas nepieciešams kvalifikācijas pārbaudei;
		3. pieaicināt ekspertu ar padomdevēja tiesībām;
		4. nevērtēt metu, ja tiek konstatēts, ka tas nav noformēts tā, lai nodrošinātu Dalībnieka anonimitāti līdz devīžu atšifrējumu atvēršanas brīdim;
		5. nevērtēt metu, ja tiek konstatēts, ka ir iesniegts Nolikuma prasībām neatbilstošs mets;
		6. pieņemt lēmumu par labāko metu.
	2. **Komisijas pienākumi:**
		1. nodrošināt iepirkuma procedūras norisi un dokumentēšanu;
		2. nodrošināt vienlīdzīgu un taisnīgu attieksmi pret Dalībniekiem;
		3. neizpaust informāciju par iesniegtajiem metiem un metu konkursa Dalībniekiem līdz konkursa rezultātu paziņošanai;
		4. vērtēt Dalībnieku iesniegtos piedāvājumus saskaņā ar Publisko iepirkumu likumu, citiem normatīvajiem aktiem un Nolikumu;
		5. trīs darba dienu laikā pēc lēmuma par metu konkursa rezultātiem pieņemšanas paziņot par to Dalībniekiem;
		6. žūrijas komisija noslēguma ziņojumu (atzinumu) par metu konkursu iesniedz Iepirkuma komisijai, kura realizēs **"Vienības velobraucienam veltīts vides objekts un tam piegulošās teritorijas labiekārtojums Leona Paegles ielā 21, Siguldā"**“ iepirkuma (sarunu) procedūru.

## dalībnieka tiesības un pienākumi

* 1. **Dalībnieka tiesības:**
		1. pieprasīt papildus informāciju par Nolikumu;
		2. līdz piedāvājumu iesniegšanas termiņa beigām grozīt vai atsaukt iesniegto piedāvājumu;
		3. piedalīties devīžu atšifrējumu atvēršanas sanāksmē.
	2. **Dalībnieka pienākumi:**
		1. sagatavot piedāvājumu atbilstoši Nolikuma prasībām;
		2. sniegt patiesu informāciju;
		3. sniegt atbildes uz žūrijas komisijas pieprasījumiem par papildus informāciju, kas nepieciešama Dalībnieku kvalifikācijas pārbaudei;
		4. segt visas izmaksas, kas saistītas ar piedāvājumu sagatavošanu un iesniegšanu;
		5. Dalībnieki uzņemas atbildību, ka iesniegtajos metos nav trešo personu autortiesību pārkāpumu un uzņemas visu atbildību par autortiesību pārkāpumiem, ja tādi tiek atzīti vai pierādīti ar tiesas nolēmumu.

##  sarunu procedūra iepirkuma līguma noslēgšanai

* 1. Saskaņā ar Publisko iepirkumu likuma 63.panta trešo daļu Pasūtītājs piemēros sarunu procedūru ar metu konkursa "Latvijas Riteņbraucēju Vienības velobraucienam veltīts vides objekts un tam piegulošās teritorijas labiekārtojums Leona Paegles ielā 21, Siguldā"“ uzvarētāju.
	2. Uz Dalībnieku, kurš tiks aicināts piedalīties sarunu procedūrā (turpmāk tekstā kandidāts), **nedrīkst attiekties** Publisko iepirkumu likuma 39¹.panta pirmajā daļā minētie kandidātu izslēgšanas nosacījumi.
	3. Gadījumā, ja uz sarunu procedūru uzaicinātais kandidāts atbildīs kaut uz vienu no Publisko iepirkumu likuma 39¹.panta pirmās daļas izslēgšanas nosacījumiem vai neatbildīs citiem sarunu procedūras nosacījumiem, Pasūtītājs ir tiesīgs uz sarunu procedūru uzaicināt metu konkursa nākamās godalgotās vietas ieguvēju.
	4. Iepirkuma komisija pieņem lēmumu slēgt iepirkuma līgumu ar kandidātu, ja tas izpilda visas iepirkuma procedūras dokumentos izvirzītās prasības un tā piedāvātā līgumcena ir atzīstama par saimnieciski izdevīgu.
	5. Iepirkuma komisijai ir tiesības slēgt iepirkuma līgumu ar metu konkursa 2.vietas ieguvēju, ja metu konkursa 1.vietas ieguvējs atsakās slēgt iepirkuma līgumu ar Pasūtītāju.

## Citi noteikumi

* 1. Izdevumus, kas saistīti ar metu konkursa organizēšanu un norises nodrošināšanu, sedz Pasūtītājs.
	2. Pasūtītājs nav atbildīgs, nesedz un nekompensē šos izdevumus neatkarīgi no metu konkursa norises un rezultāta.
	3. Nolikums sastādīts un apstiprināts latviešu valodā. Nolikums sastāv no Nolikuma teksta uz 12 (divpadsmit) lapām un 4 (četriem) pielikumiem, kas ir šī Nolikuma neatņemamas sastāvdaļas:

1. Pielikums Objekta novietojums.

1. Pielikums Darba uzdevums.
2. Pielikums Dalībnieka devīzes atšifrējuma veidlapa.
3. PielikumsTopogrāfiskais plāns (darba materiāls).

Nolikuma 1.pielikums

Objekta novietojums (atrašanās vieta) Siguldā


##

**Plānotais stāvlaukums pie Svētku laukuma. Detālplānojuma projekts.**

Nolikuma 2.pielikums

**Darba uzdevums**

**Latvijas Riteņbraucēju Vienības velobraucienam veltīta vides objekta un tam piegulošās teritorijas labiekārtojuma meta izstrādei Leona Paegles ielā 21, Siguldā**

Lai popularizētu Vienības Velobrauciena kustību un Siguldas pilsētvidē atzīmētu Vienības velobrauciena 25. gadskārtu, Siguldas novada Dome ir paredzējusi unikāla, tikai Siguldai raksturīga vides objekta uzstādīšanu un tam piegulošās teritorijas labiekārtošanu Leona Paegles ielā 21, Siguldā.

uzdevums ir izstrādāt metu publiskajā ārtelpā izvietojamam vides objektam un teritorijas labiekārtojumam (turpmāk-Objekts).

**Objektam tiek izvirzītas šādas prasības:**

Vispārīgās prasības:

Vides objektam jābūt unikālam, tikai Siguldai raksturīgam, dinamiskam, laikmetīgam, iedvesmojošam, izzinošam, vēstošam par Vienības velobraucienu un unikālo tā norises vietu (reljefa īpatnībām, Gaujas senleju).

Īpašās prasības:

1. Objektā jābūt attēlotai informācijai par Vienības velobrauciena kustības vēsturi, unikālo norises vietu un velobraucējiem. Vairāk informācijas par Vienības braucienu [www.velo.lv](http://www.velo.lv/);
2. Jāparedz iespēja realizēt Pasūtītāja ieceri Objektā atzīmēt:

2.1.visus 25.Velobrauciena dalībniekus, (paredzot vietu 7000 dalībnieku vārdiem un uzvārdiem);

2.2. iepriekšējo velobraucienu uzvarētājus (10 rindas pa 2 dalībniekiem un 15 rindas pa 4 dalībniekiem) vārds, uzvārds, distance, uzvaras gads), paredzot iespēju informāciju papildināt pēc katra nākošā velobrauciena;

2.3.pasaules mēroga slavenākos riteņbraucēji, kas piedalījušies Vienības velobraucienos: R.Vainšteins, E. Sonka, I.Bodnieks, D.Ozols, P.Ugrjumovs, J. Kirsipuu, M.Kavendišs, R.Aldags, K.Ozers, I.Mišķenko.

1. Objektam kompozicionāli jāiekļaujas esošajā pilsētvidē un ainavā.
2. Jāparedz stilistiski vienoti, funkcionāli labiekārtojuma elementi – (atpūtas soliņi, veloturētāji, atkritumu tvertnes, atbilstoši celiņu un laukuma segumu materiāli, velostacija);
3. Paredzēt objekta izgaismojumu diennakts tumšajā laikā;
4. Objekts jāparedz no eksponēšanai ārtelpā piemērotiem, ekspluatācijā viegli uzturamiem un kopjamiem materiāliem;
5. Objekts vizuālajam tēlam jābūt izmantojamam prezentācijas reklāmas priekšmetu izgatavošanai, kas veicinātu velobraucienu un tā norises vietas atpazīstamību;
6. Objektam jābūt droši ekspluatējamam, viegli pieejamam un jāatbilst normatīvo aktu prasībām, kas attiecas uz vides objektiem un publiskās ārtelpas labiekārtojuma projektēšanu un būvniecību.

Nolikuma 3.pielikums

**Dalībnieka devīzes atšifrējuma veidlapa**

Devīze: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dalībnieks: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģistrācijas numurs vai personas kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktinformācija (*tālrunis, fakss, e-pasts):* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apliecinājums:

Es, \_\_\_\_\_\_\_\_\_\_\_\_\_ (*juridiskās personas nosaukums, reģistrācijas numurs vai fiziskas personas vārds, uzvārds, personas kods (personas grupas gadījumā norāda visus grupas dalībniekus)* apliecinu/-ām, ka esmu pilnībā iepazinies ar **metu konkursa "Latvijas Riteņbraucēju Vienības velobraucienam veltīts vides objekts un tam piegulošās teritorijas labiekārtojums Leona Paegles ielā 21, Siguldā” (identifikācijas Nr. SND 2015/01/MK),** noteikumiem un apliecinu, ka iesniegtajā metā nav izmantoti trešo personu autortiesību objekti.

Ar šo apliecinām, ka metu konkursa **"Latvijas Riteņbraucēju Vienības velobraucienam veltīts vides objekts un tam piegulošās teritorijas labiekārtojums Leona Paegles ielā 21, Siguldā”** piedāvājuma ar devīzi <devīze> autors ir <Dalībnieka nosaukums>.

Visas piedāvājumā sniegtās ziņas ir patiesas.

Mūs iepirkuma procedūrā pārstāv un iepirkuma līgumu, gadījumā, ja tiks pieņemts lēmums ar mums slēgt iepirkuma līgumu, mūsu vārdā slēgs:

<Personu apvienības dalībnieka *(ja pretendents ir personu apvienība) nosaukums vai vārds un uzvārds (ja attiecīgais personu apvienības dalībnieks ir fiziska persona)>*

*<Reģistrācijas numurs vai personas kods>*

*<Adrese>*

Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksta atšifrējums)

Nolikuma 4.pielikums

**Topogrāfiskais plāns (darba materiāls)**

Pievienots Nolikumam kā atsevišķs dokuments.